ทันเกมส์ ภาคบ่าย – บล.ไทยพาณิชย์
บล.ไทยพาณิชย์ ระบุในบทวิเคราะห์บ่ายนี้
8 พ.ค. 2558

สรุปภาวะตลาดภาคเช้า : SET รีบาวด์ – SET หลังทำให้จิตตกเมื่อวาน ปิดต่ำกว่า 1500 จุด มาวันนี้ได้ Sentiment เชิงบวก จากภาวะตลาดต่างประเทศ มาพอดีกับสัญญาณ technical ที่พร้อมรีบาวด์ได้ เป็นแรงส่งให้ SET ฟื้นตัว ซึ่งหลักๆเป็นการนำของกลุ่มแบงก์ นอกนั้นยังไม่มีปัจจัยอะไรเข้ามากระทบนัก ทั้งนี้ SET ปิดตลาดที่ 1506.69 จุด +8.38 จุด ด้วยมูลค่าซื้อขายที่ระดับ 1.9 หมื่นลบ. กลุ่มหลักแบงก์หนุนตลาด ปิดบวก +1.8% ขณะที่ ICT และพลังงานถ่วงตลาดเล็กน้อย ปิดลบ -0.5% และ -0.2% ตามลำดับ ด้านตลาดภูมิภาคอยู่ในแดนบวก
 
กลยุทธ์ที่แนะนำ :
ช่วงบ่าย: ยังอยู่ในช่วงรีบาวด์ โดยภาคบ่ายหากผ่านแนวต้าน 1506 จุด จะไปหา 1512 จุด แต่หลังจากนั้นให้ระวังการอ่อนตัวลงต่อ ตามสัญญาณในภาพรวมที่เป็นลบ โดย หากหลุดต่ำกว่า 1495 จุด จะเป็นสัญญาณที่ไม่ดีอีกครั้ง ซึ่งมีแนวรับถัดไปที่ 1484 จุด (จุดต่ำเดิมรอบก่อน) กลยุทธ์ การอ่อนตัว ยังเป็นโอกาสในการเข้าซื้อของนักลงทุน ตามแนวรับที่กำหนด ซึ่งแนะนำอีกครั้งที่ 1484 และ 1460 จุด ตามลำดับ ส่วนการเก็งกำไรดูทำได้สั้นๆในช่วงนี้ ตามภาวะ SET ที่รีบาวด์ ทั้งนี้ หุ้นแนะนำตามสัญญาณเทคนิค ได้แก่ AUCT (รับ 17.50 ต้าน 18.60 Cut 16.70) และ ITD (รับ 7.60 ต้าน 8.10 Cut 7.40)